SAMARBEIDSAVTALE MELLOM

HØGSKOLEN I SØR-TRØNDELAG, AVD. FOR TEKNOLOGI (HiST)

OG

Nidaros Domkirkes Restaureringsarbeider (NDR)

1. Formål

Denne avtalen definerer ansvarsforhold, rettigheter og økonomiske betingelser vedrørende etablering og gjennomføring av studiet Bachelor i teknisk bygningsvern og restaurering.

2.
Målgruppe 
Målgruppen for studiet er søkere som har grunnleggende erfaring innenfor bygningsvern og restaureringsområdet og som kan vise til selvstendig utførte arbeider. Utdanningen henvender seg primært til personer med fagbrev eller tilsvarende realkompetanse innen fagfeltet.
3.
Innhold og gjennomføring

Bachelor i teknisk bygningsvern og restaurering gir 180 studiepoeng ved fullført utdanning. Det er et 
3-årig studium som skal gjennomføres over 4 år. Studiet er basert på ulike arbeids- og undervisningsformer, fra forelesninger til praksis. Teoriundervisningen kan foregå enten i HiSTs lokaler på Kalvskinnet eller i NDRs lokaler. Avtale om dette gjøres i forkant av hvert studieår.

Tverrfaglig- og spesialfaglig praksis utføres ved NDRs verksteder eller ved tilsvarende læringsarenaer. NDRs kapasitet avgjør hvor mange praksisplasser NDR kan stille til rådighet. Kapasitetsfastsettelse skjer i samarbeid mellom NDR og HiST. Avtale om praksisplasser gjøres i forkant av studiet. 
4.
Beskrivelse av studiet
Studieplan med beskrivelse av faginnhold, fordeling av undervisningstimer og pensumlitteratur 
(se vedlegg 1).

5.
Ansvarsfordeling
Ansvaret for forberedelse og gjennomføring av studiet fordeler seg mellom HiST og NDR som følger:

HiST

· Har det overordnede faglige ansvaret. Studiet skal være godkjent av Høgskolestyret 

· Skal gi formell godkjenning av emner og emneinnhold

· Skal godkjenne lærerne

· Skal godkjenne undervisningsopplegget

· Skal sørge for faglig oppfølging av utdanningen

· Har ansvar for opptak og realkompetansevurdering av søkerne 
· Har det studieadministrative ansvaret
· Har ansvar for avvikling av eksamen og utstedelse av vitnemål
· Har ansvar for kvalitetssikring og evaluering av utdanningen
NDR

· Skal bidra med faglærere og veiledere innenfor de praktiske og teoretiske fag de besitter kompetanse i. 

· Skal tilby bruk av verksteder og utstyr i undervisningen

· Skal gjennom sine nettverk arbeide for å gjøre studietilbudet kjent
· Skal brukes som rådgivere i kompetansevurderingen
· Skal bidra til kvalitetssikring og evaluering av utdanningen

HiST og NDR
· Har et felles ansvar for å rekruttere tilstrekkelig antall studenter til studiet

· Har et felles ansvar for at det skaffes tilstrekkelig antall praksisplasser til studentene

6. Økonomiske betingelser
Dette er et samarbeidsprosjekt mellom NDR og HiST. Samarbeidsgrunnlaget ligger i felles utviklet studieplan. NDR besitter spesialistkompetanse på fagområder der HiST mangler tilsvarende. NDR stiller denne til rådighet for studiet.
Hovedprinsippene i arbeids- og kostnadsfordelingen for gjennomføring, er vist i vedlegg 2 med utgangspunkt i 25 studenter.  Hver av partene dekker sine kostnader som vist i vedlegg 2. I tillegg dekker HiST kostnadene i kolonnen ”Andre partnere”

7.
Avtalens varighet

Denne avtalen har gyldighet fra X.X.2007 – 31.7.2011, som utgjør et studentopptak. 

Når det gjelder studenter som ikke fullfører til normert tid, henvises det til ”Forskrift om eksamen ved Høgskolen i Sør-Trøndelag”
8.
Rettigheter

De emner som HiST og NDR har utviklet før samarbeidsavtalen ble undertegnet, er hver av partenes eiendom.

Utviklede emner som følge av samarbeidet, er felles eiendom, og kan ikke benyttes i annen virksomhet uten skriftlig samtykke fra den andre part. Samtykke kan ikke nektes uten vesentlig grunn.

9.
Tvister

Tvist om forståelse av denne avtalen, eller som for øvrig springer ut av avtaleforholdet, skal søkes løst gjennom forhandlinger. Hvis enighet ikke oppnås, skal tvisten avgjøres etter reglene i Lov om voldgift av 14.05.2005. Partene oppnevner et medlem hver til voldgiftsretten. Voldgiftsforhandlinger skal finne sted i Trondheim.

Denne avtalen er undertegnet i 2 eksemplarer hvorav partene har 1 eksemplar hver.  

Avtalen inngås med forbehold om godkjenning i nødvendige styrende organer ved institusjonene.

